4.8.2022 г.
BG
Официален вестник на Европейския съюз
C 297/1
I (Резолюции, препоръки и становища)
ПРЕПОРЪКИ
ЕВРОПЕЙСКА ЦЕНТРАЛНА БАНКА ПРЕПОРЪКА НА ЕВРОПЕЙСКАТА ЦЕНТРАЛНА БАНКА от 27 юли 2022 година до Съвета на Европейския съюз относно външните одитори на De Nederlandsche Bank (ЕЦБ/2022/27) (2022/C 297/01)
УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
като взе предвид Договора за функционирането на Европейския съюз, като взе предвид Устава на Европейската система на централните банки и на Европейската централна банка, и по-специално член 27.1 от него, като има предвид, че: (1)
Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
През 2018 г. De Nederlandsche Bank избра KPMG Accountants N.V. за свои външни одитори за финансовите години от 2019 до 2022 с възможността мандатът им да бъде удължен до финансовата 2025 година (1).
(3)
Мандатът на сегашните външни одитори на De Nederlandsche Bank — KPMG Accountants N.V., ще изтече след одита за финансовата 2022 година.
Поради това е необходимо да се назначат външни одитори за периода, започващ от финансовата 2023 година.
(4)
De Nederlandsche Bank възнамерява да удължи мандата на KPMG Accountants N.V. до финансовата 2025 година.
Това удължаване е възможно в съответствие с договорната уредба между De Nederlandsche Bank и KPMG Accountants N.V.,
ПРИЕ НАСТОЯЩАТА ПРЕПОРЪКА:
Препоръчва се назначаването на KPMG Accountants N.V. за външни одитори на De Nederlandsche Bank за финансовите години от 2023 до 2025.
(1) Препоръка ЕЦБ/2018/25 на Европейската централна банка от 19 октомври 2018 г. до Съвета на Европейския съюз относно външните одитори на De Nederlandsche Bank (ОВ C 394, 30.10.2018 г., стр. 1).